কৃষি মন্ত্রণালয় সম্পর্কে

**ভূমিকা**

কৃষি মন্ত্রণালয় গণপ্রজাতন্ত্রী বাংলাদেশ সরকারের একটি গুরুত্বপূর্ণ মন্ত্রণালয়। এটি বাংলাদেশ সচিবালয়ের ৪ নম্বর ভবনের ৫ম ও ৬ষ্ট তলায় অবস্থিত। এ মন্ত্রণালয় ৭টি উইংয়ের সমন্বয়ে গঠিত যা নীতি নির্ধারন, পরিকল্পনা প্রণয়ন, তদারকী ও প্রশাসনিক ব্যবস্থাপনার দায়িত্ব সমূহ সম্পাদন করে থাকে। সরকারের কৃষি সম্পর্কিত বিভিন্ন নীতি ও পরিকল্পনা বাস্তবায়নের জন্য অধিদপ্তর/দপ্তর/সংস্থা রয়েছে।একজন মন্ত্রীর নেতৃত্বে একজন সচিব, দুই জন অতিরিক্ত সচিব, সাত জন যুগ্ম-সচিব, একজন যুগ্ম-প্রধান এবং কয়েকজন উপ-সচিব, উপ-প্রধান, সিনিয়র সহকারী সচিব, সিনিয়র সহকারী প্রধান, সহকারী সচিব, সহকারী প্রধান, কৃষি অর্থনীতিবিদ, গবেষণা কর্মকর্তা কর্মরত আছেন (সূত্রঃ কৃষি মন্ত্রণালয়ের অর্গানোগ্রাম)।

**মন্ত্রণালয়ের দায়িত্বাবলী**

* » খাদ্যে স্বয়ংসম্পূর্নতা অর্জনের ও টেকসই কৃষি উন্নয়নের জন্য কৃষিনীতি প্রণয়ন, পরিকল্পনা গ্রহণ, আইন ও বিধিমালা প্রণয়ন।
* » কৃষি উৎপাদন বৃদ্ধি ও কৃষি বিপণন নিশ্চিত করার লক্ষ্যে আন্তর্জাতিক সংস্থার সমন্বয় সাধনের জন্য নতুন কৃষি উন্নয়নে সহায়তা প্রদান।
* » কৃষি নীতি, পরিকল্পনা, প্রজেক্ট ও নীতিমালার বাস্তবায়ন তদারকী।
* » কৃষি উপকরণ ও ভূর্তুকি বিতরন এবং স্থানীয় এ আন্তর্জাতিক বাজারে কৃষি পণ্য বিপণনের তদারকী।
* » কৃষি মন্ত্রণালয়ের দপ্তর সংস্থার উন্নয়ন কর্মসূচী ও প্রকল্প পরিকল্পনা ও বাস্তবায়নে প্রশাসনিক ও নীতিগত সহায়তা প্রদান এবং অর্থায়ন ও কারিগরি সহায়তার জন্য উন্নয়ন সহযোগী ও দাতা সংস্থার সাথে সমন্বয় সাধন করা।

**কৃষি মন্ত্রণালয় উইং**

**প্রশাসন এবং উপকরণ উইং**
মোঃ সিরাজুল হায়দার, এনডিসি, অতিরিক্ত সচিব
টেলি: ৯৫৪০০১৫(অফিস), ফ্যাক্সঃ৭১৬৩৭৯৯, মোবাঃ ০১৯৭৩০৩৭৮৮২, ই-মেইলঃ addlsecyai@moa.gov.bd

কৃষি মন্ত্রণালয়ের প্রশাসনের দায়িত্ব পালন করে প্রশাসন ও উপকরণ উইং। এছাড়া কৃষি উপকরণ যেমন সার ও বালাইনাশক ব্যবস্থাপনা এই উইংয়ের অন্তর্ভুক্ত। মন্ত্রনালয় এবং এর দপ্তর সংস্থার মানব সম্পদ উন্নয়ন এবং রেভিনিউ বাজেট ব্যবস্থাপনা প্রশাসন ও উপকরণ উইংয়ের মাধ্যমে সম্পাদিত হয়ে থাকে। বরেন্দ্র বহুমূখী উন্নয়ন প্রকল্প এবং বাংলাদেশ কৃষি উন্নয়ন কর্পোরেশনের। এ উইংয়ের মাধ্যমে ব্যয় বা উন্নয়ন বাজেট সহায়তা গ্রহণ সরকারের সাথে যোগাযোগ করে। এ উইংয়ের মাধ্যমে ফিন্যান্সিয়াল ম্যানেজমেন্ট রিফর্ম কর্মসূচী ফিন্যান্সিয়াল ম্যানেজমেন্ট ইউনিটের কাজের সমন্বয় করে যা উন্নয়ন কর্মসূচীর বাজেট ও অর্থ .ব্যবস্থাপনা সম্পর্কিত।

**পিপিসি উইং**
মোহাম্মদ নজমুল ইসলাম, অতিরিক্ত সচিব
টেলিফোন: ৯৫৪৯৬৫৮(অফিস), addlsecyppc@moa.gov.bd (ই-মেইল)

এই উইংটি দাতা সংস্থা এবং অন্যান্য আন্তর্জাতিক সংস্থাসমূহের মধ্যে নীতি পরীবিক্ষণ এবং সমন্বয় সংক্রান্ত কার্যক্রম পরিচালনা করে থাকে। এই উইংটিতে দুইটি শাখা রয়েছেঃ (১) বৈদেশিক সহায়তা এবং (২) নীতি পরিকল্পনা। আন্তর্জাতিক সেমিনার, সিম্পোজিয়াম আয়োজন করা, দাতা এবং আন্তর্জাতিক সংস্থাসমূহের সাথে সভার আয়োজন করন এবং বিভিন্ন আন্তর্জাতিক দিবস উদযাপন যেমন; বিশ্ব খাদ্য দিবস, আন্তর্জাতিক ধান দিবস আয়োজন করা ইত্যাদি বৈদেশিক সহায়তা শাখার কাজ। নীতি পরিকল্পনা শাখার কাজ হচ্ছে কৃষি সংক্রান্ত বিভিন্ন নীতি প্রণয়ন এবং উন্নয়ন চুক্তি সম্পাদন এবং সমঝোতা স্মারক সংক্রান্ত কার্যক্রম পরিচালনা। কৃষি পণ্যের উৎপাদন এবং বিপণন সংক্রান্ত প্রতিবেদন প্রস্তুত করাও এই শাখার কাজ। এই সমস্ত তথ্যউপাত্ত সংগ্রহের জন্য এই উইং কে কৃষি সম্প্রসারণ অধিদপ্তর, তুলা উন্নয়ন বোর্ড, বাংলাদেশ কৃষি উন্নয়ন কর্পোরেশন, MMIS, বাংলাদেশ পরিসংখ্যান ব্যুরো ইত্যাদি সংস্থাসমূহের সাথে ঘনিষ্ঠভাবে কাজ করতে হয়। তাছাড়া অন্যান্য মন্ত্রণালয় যেমনঃ অর্থ মন্ত্রণালয়, খাদ্য ও দুর্যোগ ব্যবস্থাপনা মন্ত্রণালয়, বন ও পরিবেশ মন্ত্রণালয়, ভূমি মন্ত্রণালয়, বাণিজ্য মন্ত্রণালয়, খাদ্য পরিকল্পনা এবং মনিটরিং কমিশনসহ বিভিন্ন দাতা সংস্থার সাথে নীবিরভাবে যোগাযোগ রক্ষা করতে হয়। কৃষি পণ্যের জন্য দেশীয় এবং আন্তর্জাতিক বাণিজ্য সম্প্রসারণ এবং ঋণ সংক্রান্ত নীতিমালা প্রণয়নের জন্য বিশ্ব বাণিজ্য সংস্থার সাথে কাজ পরিচালনা করতে হয়। কৃষি নীতি এবং আইন বাস্তবায়ন, খাদ্য আমদানী, মজুদ ও মূল্যের ডাটা সংগ্রহ ইত্যাদি কাজের পরীবিক্ষণও এই উইং থেকে সম্পন্ন করা হয়ে থাকে। খাদ্য নিরাপত্তা এবং পুষ্টি সংক্রান্ত বিষয়াদিও এই উইং থেকে পরিচালিত হয়ে থাকে।